Școala europeană nr 7- Giurgiu

Intre instituțiile de învățământ din orașul Giurgiu, Școala nr. 7 ocupă un loc principal prin rezultatele la învățătură, concursurile școlare și implementarea de proiecte europene. Din 1962, când a fost înființată a avut la conducere până în 2002 trei directori (prof. Gheorghe Odoroabă: 1962-1980, prof. Lucia Maria Știrbu: 1980-1989 și prof. Dorin Toma Miclăuș: 1989-2002). După 2002 au condus instituția școlară până în prezent: (prof. drd. Roșu Florentina Roxana din 2020, prof. Mircea Gemescu (2002-2006 și 2017-2020); prof. Constanța Carmen Banu (2006-2011); prof. Camelia Garagancea (2011-2014) și prof. Zoica Pascu (2014-2017). Starea clădirii a impus construcția unui local nou prin implicarea în perioada 2001 – 2004 a prof. dr. Ștefan Păun, inspector școlar general, a serviciului reabilitare școli condus de ing. Gogoașă Ionica, Consiliul local Giurgiu și prof. univ. dr. Nicolae Postăvaru, directorul de resort din Ministerul Educației. Clădirea a fost inaugurată în 2007 sub directoratul d-nei Banu Carmen. Școala are 10 săli de clasă, sală de sport din 2020 și și o bibliotecă de cca. 11.000 de cărți. Școala a implementat și implementează 10 proiecte europene în domeniul educației școlare. În 2018, prof. Oprișan Gigi – inspector școlar general, prof. Rențea Virginia – inspector școlar general adjunct, prof. Andras Ildiko – inspector școlar pentru educație permanentă, prof. Alexandreanu Narcisa – președinte al Coaliției pentru Familie și profesor al Șc. Gimnaziale „Sf. Gheorghe”, Giurgiu, Pr. Tudor Georgian Bogdan – paroh al Bisericii „Buna Vestire”, Giurgiu, prof. Anton Corina – director al „Colegiul Național Ion Maiorescu”, Giurgiu, prof. Gemescu Mircea – director al Școlii Gimnaziale Nr. 7, Giurgiu, prof. Apostol Lidia – coordonator programe educative, prof. Roșu Roxana – prof. lb. franceză, prof. Toma – Cojocaru Mădălina – bibliotecar, au inițiat și coordonat proiectul: „Familia mea” care a avut ca produs final, revista cu același nume, pentru un parteneriat familie – școală –comunitate. În anul școlar 2020-2021 s-au desfășurat două proiecte:

,,Grădina din curtea școlii”- parteneriat educațional pentru educație ecologică și grădinărit și Proiectul educațional on-line Oameni care ne inspiră – modele pentru o carieră de succes- realizat în parteneriat cu scriitoarea Nicoleta Fotău. Proiectul „Școala 7 pentru toți și toți pentru Școala 7”, are ca scop realizarea unor proiecte cu autofinanțare și sprijin comunitar: „Târgul obiectelor cu poveste”, „Expoziția în aer liber a colecționarilor Școlii Gimnaziale Nr. 7”, Giurgiu, „Licitații de activități la fiecare clasă”, „Târgul dulcețurilor”, „Târgul cărților” și „Terenul de sport pentru școala noastră – o șansă pentru un viitor sănătos”. Echipa de implementare și coordonare este formată din: prof. drd. Roșu Florentina Roxana – director al școlii, prof. Apostol Lidia – responsabil cu proiecte și programe școlare și extrașcolare, bibliotecar Geantă Adriana – Șc. Gimnazială Nr. 7, Giurgiu, bibliotecar Toma – Cojocaru Mădălina – Casa Corpului Didactic, Giurgiu, Agiu Tatiana – Președintele Asociației școlii – voluntari comunitari și părinții voluntari: Ciobanu Florina, cls. IV A, Giurgiu, Cristea Mihaela, cls. I B, Giurgiu și Păsărică Florentin, cls.II B. Anghel Marinela, profesor de limba engleză și coordonator de proiecte internaționale a sprijinit școala în implementarea a patru proiecte Comenius, în perioada 2005-2015 și a unor proiecte Erasmus după 2015 cu instituții de învățământ din spațiul european: 2015-2017: Erasmus+ KA219, „Don’t Throw, Make It Glow”; 2017-2019; Erasmus+ KA219, ”The Way People Live in Different Countries”; 2018-2021; Erasmus+ KA229, „Environmental Green Gate Schools”; 2018-2021; Erasmus+ KA229, „The Rivers Tell”; 2020-2022; Erasmus+ KA229 „Schools for a Greener Europe”; 2020-2022; Erasmus+ KA229 „Learning Zones for Inclusion & Equality”. Eforturile au fost răsplătite prin acordarea certificatului de „Școală Europeană” în 2014 și 2017.

Aceste proiecte sunt susținute de echipe coordonate de inspectorul școlar general, prof. Veronica Adelina Sîrbu. Rezultate obținute la olimpiadele și concursurile școlare: Banu Carmen, prof. matematică l-a pregătit pe elevul Chindea Alin, din clasa a VIII-a la olimpiada de matematică unde a obținut la faza județeană-loc II și la faza națională-medalie de argint, Dincă Gabriela, prof. matematică a pregătit elevii pentru Concursul Internațional de Matematică Aplicată Cangurul cu următoarele rezultate: Aria Buzea-premiul al II-lea, Ion Thimeea-premiul al III-lea și Nicolaiescu Miruna-premiul al III-lea.

La Olimpiada Națională Gazeta Matematică, etapa a II-a: Mihaiescu Maria – Mențiune – calificată la etapa a III-a, finală, Tudoreanu Maria – Mențiune-calificată la etapa a III-a, finală, Nicolaiescu Miruna-Mențiune; Apostol Lidia prof. – învățământul primar a obținut rezultate deosebite în pregătirea elevilor la concursurile: „Formidabilii” – etapa națională (12 elevi premiul I) – etapa națională (13 elevi premiul I). EuroJunior – etapa națională CP B (19 elevi premiul I) etapa națională CP B (6 elevi premiul I), (6 elevi premiul II), (3 elevi premiul III); Elevii prof. de educație plastică Uță Maria au obținut premii la: Expoziția – Concurs on – line: ,,Poveste de Crăciun”, organizată de Șc. de Muzică și Arte Plastice „Victor Karpis”, etapa I: – (7 elevi premiul I); – (8 elevi premiul II), Concursul „Noaptea de Crăciun”, organizată de Șc. Gimn. Nr. 1, Adunații Copăceni, etapa I, Concursul „Lăsați copiii să vină la mine”, ediția a XVII-a, organizată de Biserica „Buna Vestire”, Giurgiu, etapa I – (1 elev premiul I), – (1 elev premiul II); Dima Cristina, prof. – învățământul primar: Clasa a III-a A, Concurs Formidabilii (coordonator prof. Apostol Lidia). Etapa 1: PREMIUL I – 18 elevi, PREMIUL III – 10 elevi. Etapa 2: Premiul I – 16 elevi, Premiul II – 2 elevi, Premiul III – 4 elevi, Mențiune – 8 elevi. Concurs Eurojunior: Premiul I – 18 elevi, Premiul II – 6 elevi, Premiul III – 2 elevi, Mențiune – 2 elevi; Garagancea Camelia, prof. învățământ primar a pregătit elevii care au obținut premii la două concursuri internaționale: „Formidabilii” – 11 elevi premiul I, 2 elevi premiul II, 1 elev premiul III, 2 elevi mențiune; „Amintiri din copilărie”: 9 elevi premiul I, 3 elevi premiul II, 1 elev premiul III, 1 elev mențiune.

Elevii prof. drd. Florentina Roxana Roșu au obținut diferite premii și o Mențiune Specială acordată elevei Nan Diana în 2018, la olimpiada locală de lb. franceză. Absolvenții școlii îi regăsim profesioniști peste tot în lume: Lorelei Garagancea – președinte al Comitetului de stagiari al OMS (2015-2016), actuală juristă a Organizației internationale pentru eradicarea malariei în lume – Medicines for Malaria Venture; Ana Georgescu – absolventă a Universității Harvard, Dana Antonescu Ghelmez – medic primar la Înstit. Național de Neurologie și Boli Neurovasculare, București, Ilona Brezoianu – actriță de succes, Andreea Paraschiv – solistă la Opera din Viena, Adrian Anghelescu – primar al Mun. Giurgiu, Marina Filip – dr. în fizică, cercetător la Londra, Andreea Trăistaru – notar public; Țogoe Raluca, Lucian Ionuț Popescu și Irina Popescu – avocați, Silviu George Sbârnea – Software Developer la ABS Laundry Business Solutions; medicii Andrei Aristide, Răzvan Popescu și Bogdan Cheorpeacă; Alexandru George Cioacă – dr. în filozofie al Institutului Politehnic Virginia, Adrian Ionuț Banu – expert în anticorupție; Denisa Elena Ionete – ambasador extraordinar și plenipotențial al U. E. în Nigeria, Cosmin Boiangiu – director executiv al Autorității Europene a Muncii, fost ambasador al României în Slovenia în perioada 2012-2016.

Prof. univ. Dr. Ștefan Păun | Prof. Drd. Florentina Roxana Roșu

Contents